Z A P I S N I K

37. sjednice Vijeća Mjesnog odbora Studentski grad, održane 12. lipnja 2024.
u prostorijama Mjesnog odbora Studentski grad, Ulica Vile Velebita 1a,
s početkom u 18,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. PETAR DUČKIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. ZORAN PRERADOVIĆ



Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 36. sjednice, održane 17. svibnja 2024. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Prijedlog za označavanje novih parkirnih mjesta u Ulici Zvonimira Ljevakovića – donošenje zaključka;
2. Prijedlog za označavanje novih parkirnih mjesta u Ulici Milovana Gavazzija – donošenje zaključka;
3. Prijedlog za orezivanje grana na raskrižju Kopaničke ulice i Ulice Gjure Prejca – donošenje zaključka.

Na prijedlog predsjednice, Vijeće jednoglasno utvrđuje


D N E V N I    R E D:

1. Rješavanje problematike blokiranja vatrogasnog puta u Ulici Milovana Gavazzija – donošenje zaključka;
2. Prijedlog građana za obnovu asfalta u Ulici Milovana Gavazzija – donošenje zaključka;
3. Prijedlog za rješavanje nepropisnog parkiranja na nogostupu u Ulici Vile Velebita – donošenje zaključka;
4. Prijedlog građana za rješavanje problema s nepropisnim odlaganjem glomaznog otpada na raskrižju Ulice Mate Lovraka i Ulice Vile Velebita – donošenje zaključka;
5. Prijedlog za označavanje novih parkirnih mjesta u Ulici Zvonimira Ljevakovića – donošenje zaključka;
6. Prijedlog za označavanje novih parkirnih mjesta u Ulici Milovana Gavazzija – donošenje zaključka;
7. Prijedlog za orezivanje grana na raskrižju Kopaničke ulice i Ulice Gjure Prejca – donošenje zaključka;
8. Pitanja, prijedlozi i obavijesti.

Ad. 1) Rješavanje problematike blokiranja vatrogasnog puta u Ulici Milovana Gavazzija
Nakon provedene rasprave, Vijeće jednoglasno donosi 

ZAKLJUČAK
o prijedlogu rješavanja problematike blokiranja vatrogasnog puta
[bookmark: _GoBack]u Ulici Milovana Gavazzija

I. Razmotren je zahtjev građana za rješavanjem problematike blokiranja vatrogasnog puta u Ulici Milovana Gavazzija kod kbr. 6a.
II. Predlaže se pojačani nadzor Odjela prometnog redarstva i MUP-a RH, III. Policijske postaje Dubrava na navedenoj lokaciji.


Ad. 2) Prijedlog građana za obnovu asfalta u Ulici Milovana Gavazzija
Nakon provedene rasprave, Vijeće jednoglasno donosi 
ZAKLJUČAK
o prijedlogu građana za obnovu asfalta u Ulici Milovana Gavazzija

I. Razmotren je prijedlog građana za obnovu asfalta u Ulici Milovana Gavazzija kod kbr. 6a, koji prolazi kroz privatne garaže.
II. Predlaže se uputiti upit o vlasništvu ceste koja prolazi kroz privatne garaže, a nastavak je obične ceste, Gradskom uredu za upravljanje imovinom i stanovanje, kako bi se moglo utvrditi tko je nadležan za sanaciju navedenog asfalta.

Ad. 3) Prijedlog za rješavanje nepropisnog parkiranja na nogostupu u Ulici Vile Velebita 
Nakon provedene rasprave, Vijeće jednoglasno donosi

ZAKLJUČAK
o prijedlogu za rješavanje nepropisnog parkiranja na nogostupu u Ulici Vile Velebita

I. Razmotren je prijedlog za rješavanje nepropisnog parkiranja na nogostupu u Ulici Vile Velebita.
II. Predlaže se uspostava nove regulacije prometa u Ulici Vile Velebita na način da ona postane jednosmjerna, kako bi se na taj način riješio i problem nepropisnog parkiranja na nogostupu.
III. U slučaju nemogućnosti uspostave nove regulacije prometa na predloženi način, predlaže se postavljanje zaštitnih stupića duž cijelog nogostupa koji se nalazi uz Dječji vrtić Poletarac.
IV. Predlaže se održavanje terenskog očevida da se utvrdi mogućnost uspostave nove regulacije prometa i da se pronađe optimalno rješenje za postojeći problem.


Ad. 4) Prijedlog građana za rješavanje problema s nepropisnim odlaganjem glomaznog otpada na raskrižju Ulice Mate Lovraka i Ulice Vile Velebita
Nakon provedene rasprave, Vijeće jednoglasno donosi
ZAKLJUČAK
o prijedlogu rješavanja problema s nepropisnim odlaganjem glomaznog otpada
na raskrižju Ulice Mate Lovraka i Ulice Vile Velebita

I. Razmotren je prijedlog građana za rješavanje problema s dovozom glomaznog otpada na raskrižju Ulice Mate Lovraka i Ulice Vile Velebita.
II. Predlaže se uklanjanje kontejnera za plastiku i papir s obzirom da ne pripadaju ni jednom od ulaza u okolne zgrade.
III. Predlaže se postavljanje znaka zabrane nepropisnog odlaganja otpada na mjestu gdje se nepropisno odlaže glomazni otpad.

Ad. 5) Prijedlog za označavanje novih parkirnih mjesta u Ulici Zvonimira Ljevakovića
Nakon provedene rasprave, Vijeće jednoglasno donosi
ZAKLJUČAK
o prijedlogu za označavanje novih parkirnih mjesta u Ulici Zvonimira Ljevakovića

I. Razmotren je prijedlog da se označe nova parkirna mjesta u Ulici Zvonimira Ljevakovića kod kbr. 42.
II. Predlaže se označavanje novih parkirnih mjesta u Ulici Zvonimira Ljevakovića kod kbr. 42, na mjestu gdje su nekad stajali kontejneri za odlaganje otpada, s obzirom da su navedeni kontejneri izmješteni u izgrađene bokseve.

Ad. 6) Prijedlog za označavanje novih parkirnih mjesta u ulici Milovana Gavazzija
Nakon provedene rasprave, Vijeće jednoglasno donosi

ZAKLJUČAK
o prijedlogu za označavanje novih parkirnih mjesta u Ulici Milovana Gavazzija

I. Razmotren je prijedlog da se označe parkirna mjesta u Ulici Milovana Gavazzija kod kbr. 15, 17 i 19.
II. Predlaže se označavanje novih parkirnih mjesta na navedenim lokacijama.


Ad. 7) Orezivanje grana na raskrižju Kopaničke ulice i Ulice Gjure Prejca
Nakon provedene rasprave, Vijeće jednoglasno donosi
ZAKLJUČAK
o prijedlogu orezivanja grana

I. Predlaže se hitno orezivanje grana na raskrižju Kopaničke ulice i Ulice Gjure Prejca, jer se od njih ne vidi prometni znak.

Ad. 8) Pitanja, prijedlozi i obavijesti.
Predsjednica nema novih obavijesti za članove vijeća.
Završeno u 19,00 sati.

KLASA: 024-08/24-003/1242
URBROJ: 251-13-11-5/007-24-2
U Zagrebu, 12. lipnja 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer

